**ПРЕДВАРИТЕЛЕН ДОГОВОР**

**ЗА ПОКУПКО-ПРОДАЖБА**

 Днес .......................... год. в гр. Пазарджик на основание чл. 19 от Закона за задълженията и договорите, на основание чл. 29, ал.1 от Правилника за прилагане на Закона за публичните предприятия, чл.15, чл.16 чл.17 , чл.27, ал.2, чл.29, ал.2, във връзка с чл.2, ал.1, т.2 и т.3 от Наредбата за електронната платформа за продажба на имоти - частна държавна собственост, и на имоти - собственост на търговски дружества с повече от 50 на сто държавно участие в капитала или търговски дружества, чиито дялове или акции са собственост на търговско дружество с повече от 50 на сто държавно участие в капитала (наричана по -долу за краткост „Наредбата“), във връзка с Решение по т. 13 от дневния ред на проведеното на 12.06.2024г. редовно общо събрание на акционерите на „МБАЛ-Пазарджик“ АД и Решение по т.12 от дневния ред на проведеното на 12.06.2024г. редовно общо събрание на акционерите на „МБАЛ-Пазарджик“ АД, Решение №730/25.10.2024г. на Министерски съвет на Република България на основание чл.28, ал.10, във връзка с ал.9 от Закона за приватизация и следприватизационен контрол за даване на съгласие за продажба на обособена част от лечебно заведение - недвижими имоти, собственост на „Многопрофилна болница за активно лечение -Пазарджик“ АД- гр. Пазарджик, Решение по т.1 от Протокол №75 от 10.06.2024г. на Съвета на директорите на „МБАЛ-Пазарджик“ АД, Решение по Протокол № 4 от 18.12.2024г. на Съвета на директорите, Решение … от Протокол №…./…… г. на Съвета на директорите на „МБАЛ- Пазарджик" АД – Пазарджик за определяне на купувач, се сключи настоящият предварителен договор за продажба чрез електронен търг на недвижим имот, при следните условия между:

**1. „Многопрофилна болница за активно лечение-Пазарджик” АД, гр. Пазарджик**, със седалище и адрес на управление гр. Пазарджик, общ. Пазарджик, обл. Пазарджик, ул. „Болнична” №15, вписано в Търговския регистър при Агенция по вписванията с ЕИК:130072241, представлявано от д-р Красимир Манолов Темнилов **- изпълнителен директор**, наричано ПРОДАВАЧ и

2.........................................................................................................................., със седалище и адрес на управление: гр. .........................................., ул. .......................................... № ......, рег. по ф.д. № ................/................ г. на .......................... окръжен съд, вписано в търговския регистър към Агенция по вписванията, ЕИК .........................., ИН по ДДС .........................., представлявано от .................................................., в качеството му на ..................................... ЕГН .........................., л.к. № .........................., издадена на …………г. от МВР – гр. ………., от гр. ............................., ул. .......................... № .........., тел. ........................, моб. тел. ................., наричано КУПУВАЧ.

**І. ПРЕДМЕТ НА ДОГОВОРА**

**Чл. 1. (1)** С настоящия договор страните по него се задължават да сключат окончателен договор за покупко-продажба, с който **Продавачът** ще прехвърли на **Купувача** собствеността върху свой недвижим имот: представляващ: **Поземлен имот** с идентификатор 55155.507.324 по кадастралната карта и кадастралните регистри /КККР/, одобрени със Заповед № РД-18-97 от 28 октомври 2008г. на изпълнителния директор на АГКК, последно изменение на КККР, засягащо поземления имот: няма данни за изменение, с адрес на поземления имот: обл. Пазарджик, общ. Пазарджик, гр. Пазарджик, ул.“Болнична“15, с площ 34889 кв.м., трайно предназначение на територията: урбанизирана, начин на трайно ползване: комплексно застрояване, предишен идентификатор 55155.507.268, номер по предходен план: квартал: 416, парцел: XXV – 268, при съседи 55155.507.327, 55155.507.328, 55155.507.9, 55155.507.326, 55155.507.4, 55155.507.6, 55155.507.7, 55155.507.8, 55155.507.325, 55155.507.322, съгласно скица №15-372812- 11.04.2024г., издадена от СГКК-Пазарджик, заедно с всички подобрения и приращения в имота, представляващи незавършено строителство: „хирургичен блок“, и отразени в кадастралната карта и кадастралните регистри като сграда с идентификатор 55155.507.324.33, със застроена площ 1221кв.м., брой етажи 3, предназначение друг вид обществена сграда, стар идентификатор 55155.507.268.33 и сграда с идентификатор 55155.507.324.34, със застроена площ 35 кв.м., брой етажи 1, предназначение: сграда със специално предназначение, стар идентификатор 55155.507.268.34. В поземления имот са разположени две сгради незавършено строителство, както и сондаж, който е собственост на „МБАЛ-Пазарджик“ АД.

 (2) Имотът е собственост на „Многопрофилна болница за активно лечение- Пазарджик” АД, гр. Пазарджик съгласно: Нотариален акт за собственост на недвижим имот, вписан дв. вх.рег.№ 3896 от 29.05.2024г., вх.рег.№3933/29.05.2024г., акт.№151, том 13, дело 2205/2024г. на Службата по вписвания- Пазарджик.

 (3)Данъчната оценка на имота, издадена на основание чл. 264, ал. 1 от ДОПК от Отдел МДТ, Община Пазарджик е 551 246,20 лева.

**Чл. 2.** КУПУВАЧЪТ заяви, че е съгласен и купува описания в чл. 1, ал. 1 имот.

**II. ЦЕНА И НАЧИН НА ПЛАЩАНЕ**

**Чл. 3.(1)**Купувачът се задължава да заплати на Продавача при условията и в срока, посочени в тръжната документация, сума в размер на достигнатата на проведения електронен търг, с която участникът е спечелил електронния търг, а именно .......................... (.................................................................) лева. Цената е без включен ДДС.

**(2)** Продавачът се задължава да приспадне внесения депозит от Купувача в размер ………../лева/без ДДС, заплатен за участие в търга от продажната цена. Постъпването на сумите по сметка на "Многопрофилна болница за активно лечение – Пазарджик“ АД е удостоверено чрез получени потвърждения от страна на банката на Продавача за извършени преводи при подписването на този договор Купувачът се задължава да предостави на Продавача оригинални платежни документи за извършени банкови преводи по посочените банкови сметки на "Многопрофилна болница за активно лечение – Пазарджик“ АД.

**(3)** Всички разноски свързани с плащането на сумите са за сметка на Купувача**.** Заплащането на цената по чл. 3 на този договор и стойността на дължимия данък върху добавената, е условие за оформянето на този договор като окончателен във формата на нотариален акт и за прехвърлянето на собствеността.

**Чл. 4.** Купувачът заплаща цената определена по чл. 3 по банков път по банкова сметка на Продавача " Многопрофилна болница за активно лечение – Пазарджик“ АД- гр. Пазарджик*,* IBAN: BG75 SOMB 9130 1039 2280 04 , BIC: SOMBBGSF, в "Общинска банка" АД, в срок до 20 /двадесет/ календарни дни от датата на получаване на писмото-покана, съдържащо и Решение на Съвета на директорите на „МБАЛ-Пазарджик“АД за определяне на купувач, за сключване на предварителен договор.

**III. ЗАДЪЛЖЕНИЯ НА ПРОДАВАЧА**

**Чл. 5.(1)** Продавачът се задължава в деня на подписване на настоящия договор да представи всички оригинални документи, доказващи по безспорен начин правото му на собственост върху имота. Продавачът е длъжен да осигури всички необходими документи за нотариалното изповядване на договора и да ги представи пред нотариуса.

**(2)** Продавачът декларира, че е собственик на имота (собствеността на имота не е прехвърлена на други лица и няма сключени други предварителни договори за покупко-продажба на имота), не е упълномощавал други лица за продажба на имота, имотът не е ипотекиран, няма наложени възбрани, няма неприключили делбени и други дела и съдебни спорове, касаещи собствеността му, няма учредени в полза на трети лица ограничени вещни права, няма предявени искове, висящи дела, включително за обявяване в несъстоятелност или ликвидация, актове на административни органи, както и сключени наемни договори, малолетни и непълнолетни съсобственици и др., имотът не е предмет на изпълнителни и обезпечителни производства за публични и частни вземания.

**(3)** От датата на настоящия договор, продавачът няма право да прехвърля собствеността на имота или части от него, да го ипотекира, да учредява ограничени вещни права върху него в полза на лица, различни от купувача, както да сключва договори за отдаването му под наем.

**Чл. 6.(1)**Продавачът се задължава да предаде имота на купувача с приемо-предавателен протокол след подписване на окончателен договор в нотариална форма, в който се описва вида и състоянието на имота и който става приложение № 1, неразделна част от настоящия договор.

**(2)**Предаването на имота и подписването на приемо-предавателния протокол се извършва, след пълното превеждане на сумата, определена в раздел ІІ от настоящия договор и след изповядване на нотариалната сделка.

**(3)** Продавачът се задължава, към момента на предаване на имота във владение на купувача, да погаси всички дължими текущи плащания за него (местни данъци и такси за текущата година и др.) и към същия момент да предаде на последния съответните документи, удостоверяващи извършените плащания.

**IV. ЗАДЪЛЖЕНИЯ НА КУПУВАЧА**

**Чл. 7(1)** Купувачът се задължава да плати на продавача, договорената продажна цена за имота по начина, сроковете и в размера, посочени в раздел ІІ от настоящия договор.

**(2)** Купувачът се задължава след подписване на окончателен договор в нотариална форма да декларира в съответната Община по местонахождение на имота, промяната в собствеността на имота, както и в едномесечен срок да се регистрира в съответните места като нов титуляр на сметките за плащане на текущите консумативни разходи за имота ( вода, електрическа енергия и др.).

**(3)** КУПУВАЧЪТ е длъжен да осигури всички документи, необходими за представяне от него пред нотариуса, като и да представи в оригинал всички документи, които е представил в електронната платформа при участието си в тръжната процедура, както и да подпише необходимите при нотариалното оформяне декларации в изпълнение на особените изисквания на законите.

**(4)** Всички разноски, свързани с оформянето на този договор като окончателен във формата на нотариален акт (местен данък за прехвърляне на недвижим имот, държавни такси, нотариални такси и такси за изготвяне на нотариалния акт) са изцяло за сметка на КУПУВАЧА и се поемат от него.

 **(5)** Купувачът декларира, че има пълната власт и правомощие да сключи този договор и да изпълнява поетите с него задължения и е извършил всичко необходимо за утвърждаване на сключването и изпълнението на този договор. Лицата, действащи от името на Купувача при участието в електронния търг и/или подписващи този договор са били надлежно упълномощени, действали са и действат в съответствие с своите пълномощия, действията им са били и са обвързващи за Купувача без необходимост от каквото и да е последващо потвърждение от други органи на Купувача или на друга структура или организация, както и от каквито и да са държавни, съдебни или други власти за подписването и/или изпълнението на този Договор.

 **(6)** Купувачът декларира и гарантира, че към датата на сключване на този договор няма предявени искове, висящи дела, включително за обявяване в несъстоятелност или ликвидация, съдебни решения, актове на административни органи, претенции или разследвания срещу Купувача, нито Купувачът знае за евентуални такива, които биха застрашили по какъвто и да е начин действителността и възможностите за изпълнение на този договор.

 **(7)** Купувачът декларира и гарантира, че е получил цялата необходима информация за правното и фактическото състояние на недвижимия имот, включително чрез извършване на огледи на недвижимия имот и преглед на свързаната с него документация, в резултат на което може да се счита в достатъчна степен запознат с всички съществени обстоятелства, касаещи имота, предмет на този договор.

 **(8)** Купувачът декларира и гарантира, че е сключването и изпълнението на този договор във всяко отношение няма да: представляват неспазване или нарушение на Устав/Дружествен договор на Купувача, противоречат или представляват неизпълнение или нарушение на някой друг съществен договор, документ или задължение, по който Купувачът е страна, или по силата на който Купувача или активите му са обвързани, което съществено би засегнало изпълнението от Купувача на задълженията му по този договор или да доведат до нарушение на закон, постановление, административен акт или съдебен акт, приложими за него.

**Чл. 8. (1)**Купувачът купува имота в състоянието, в което той се намира към момента на огледа, извършен преди провеждане на търга.

**(2)** За извършения оглед по ал. 1 купувачът е подписал декларация за извършен оглед – приложение към тръжната документация, която е неразделна част от документите, подадена от него за участие в електронния търг.

**V. СРОКОВЕ И НЕУСТОЙКИ**

**Чл. 9.(1)** Страните по настоящия договор се задължават, да сключат окончателен договор на във формата на нотариален акт в срок до един месец от подписването на настоящия договор. Този срок може да бъдат променян само с писмено споразумение между страните по този договор. При обективна невъзможност от страна на купувача или продавача да бъде спазен този срок - невъзможност за набавяне на необходими документи, предизвикана от държавни и/или общински органи, учреждения и институции, срокът се продължава автоматично до набавяне на документите.

**Чл. 10.** Имотът ще бъде освободен и владението му предадено на купувача в деня на изповядване на сделката пред нотариус.

**Чл. 11.** При виновно неизпълнение, на което и да е от задълженията на продавача по настоящия договор, той възстановява на купувача депозита, с който е участвал по електронния търг.

**Чл. 12.** При виновно неизпълнение на задълженията на купувача по настоящия договор внесения от него депозит остава в полза на продавача, при условията и реда посочени в Наредбата за електронната платформа , приета с ПМС №243 от 26.09.2019г.

**Чл. 13.** В случай че купувачът не изпълни условията посочени в раздел ІІ от настоящия договор, продавачът има право едностранно да развали настоящия договор с обратна сила.

**Чл. 14.** В случай, че ПРОДАВАЧЪТ не развали договора, при условията на предходния член, а даде на КУПУВАЧА подходящ срок за изпълнение, КУПУВАЧЪТ дължи законната лихва за забава от изтичането на срока по чл. 4 от настоящия договор до деня на плащането.

**Чл. 15.** При разваляне на настоящия договор и неосъществяване на сделката по независещи от страните причини (обективна невъзможност) и без виновно поведение от тяхна страна, договорът се разваля по право и ПРОДАВАЧЪТ възстановява на КУПУВАЧА преведените до момента суми, без лихва.

**VI. ДРУГИ УСЛОВИЯ**

**Чл. 16.** Разходите по прехвърляне на собствеността на имота - местен данък, нотариална и други такси, дължими по сделката, се заплащат от купувача.

**Чл. 17.**Споровете, възникнали по тълкуването, изпълнението или неизпълнението на настоящия договор, се решават чрез преговори, а когато това е невъзможно - по реда на ГПК.

**Чл. 18.** За неуредени в договора въпроси се прилагат разпоредбите на гражданското законодателство.

**Чл. 19.** Всички изменения по настоящия договор ще се извършват в писмена форма.

**Чл. 20.** Този договор обвързва страните по него от момента на неговото подписване и се подписа в 2 (два) еднообразни екземпляра - по един за всяка от страните по него. Той съдържа 5 (пет) страници, всяка от които е подписана от продавача и от купувача.

**Чл.21.** Настоящият договор влиза в сила от момента на подписването му и от него произтича правата и задълженията на предварителен договор по смисъла на чл. 19 от Закона за задълженията и договорите.

Неразделна част от настоящия договор са:

1. Всички документи, доказващи правото на собственост на ПРОДАВАЧА върху имота, както и документите, удостоверяващи разпоредителните му правомощия относно имота.

2. Документи, удостоверяващи статута на Купувача и документи представи от същия в електронната платформа в оригинал или заверено копие.

Двете страни декларираме, че сме запознати с клаузите на настоящия договор и го подписваме в пълно съзнание и без чужда намеса.

**ПРОДАВАЧ: КУПУВАЧ:**

……………….. ……………………….